paragraph_text: '''Rainier III. od Monaka', punim imenom Rainier Louis Henri Maxence Bertrand de Grimaldi'' (Monako, 31. svibnja 1923. – Monako, 6. travnja 2005.), monegaški knez (1949. – 2005.) iz dinastije Grimaldi. Svjetsku popularnost donijela mu je ženidba s američkom filmskom glumicom Grace Kelly. Poznat kao veliki ljubitelj cirkusa, od 1973. osnivač je velikog festivala cirkusa (oscar za cirkuske umjetnike) koji se i dan danas održava u Monte Carlu svake godine u siječnju.